**איך מתנהל ליווי בהיעדר כוח אדם בוגר?**

**מסר מרכזי- מלווה/ת שבט בהיעדר כוח אדם בוגר אינו/ה מלווה/ת רגיל/ה במצב קשה - זהו תפקיד שונה לחלוטין המחייב הבנה מעמיקה, כלים מותאמים ועקרונות ייחודיים.** המעבר ממודל ליווי סטנדרטי למודל אינטנסיבי מבוסס על ארבעת עקרונות מרכזיים: שרידות לפני צמיחה, תמיכה אינטנסיבית, הנמלה הכבדה, וציפיות ריאליות. מלווה/ת במצב זה צריך/ה להבין שהוא/היא פועל/ת בתוך מערכת של רביעה מנהיגה - עם מרכזים/ות צעירים/ות, דרג מתנדבים/ות, וקהילת השבט - תוך מעבר גמיש בין תפקוד "נמלה" במישור האופרטיבי ל"ציפור" במישור האסטרטגי. זהו מצב זמני שמטרתו להביא את השבט למצב יציב, אך גם הזדמנות לפיתוח מקצועי מתקדם, יצירת קשרים עמוקים עם הקהילה השבטית, ורכישת יכולות ליווי ייחודיות - תוך שמירה מתמדת על הגבולות האישיים והמקצועיים ומניעת שחיקה.

חשוב להדגיש, תנועת הצופים אינה הארגון היחידי בארץ ובעולם שמתמודד עם היעדר כוח אדם או כוח אדם שלא מיומן, זה אולי לא מנחם לפעמים אבל חשוב להבין שהבעיה לא רק אצלנו. ההתמודדות המורכבת מתקיימת היום בשוק העבודה באופן נרחב וכלל השוק מוצא פתרונות ביניים בהתנהלות השגרתית.

מלווה/ת השבט

**הכשרה זו מבוססת על** [**תפיסת הליווי במחסור כ"א.**](https://zofimil.sharepoint.com/:b:/s/ogdan-portal/ETkIDf1Ajt9LjmUEhfQtZiYBKjdkpsXOAbdmQdFHGklckA?e=dDewzP)

**חלק א' - הסבר | זמן: 15 דקות**

צוות בוגר

**הרביעה המנהיגה את השבט במצב רגיל:**

נציג **בציור** את ארבעת הגורמים המרכזיים שמנהלים את השבט במצב זה:

1. **המלווה/ת** - האחראי/ת על התפתחות השבט

**השבט**

1. **מרכזים/ות צעירים/ות** - מנהלים/ות את היומיום אבל עם סמכויות מוגבלות
2. **דרג המתנדבים/ות** – זיכרון ארגוני, בעלי/ות ניסיון, קשר עם הקהילה

מרכזים/ות

צעירים/ות

דרג מתנדב

1. **מרכז/ת בוגר/ת-** הסמכות והאחריות בשבט, מנהל התחום החינוכי והלוגיסטי.

**נשאל:**

בהיעדר צוות בוגר, איך נראת המנהיגות בשבט?

**הסבר מילולי**: נבאר את הדינמיקה בין הגורמים:

* איך כל גורם תורם למערכת
* איפה הנקודות החיכוך והמתח
* למה המלווה/ת מרחף מעל הכל

**למדריך/ה**: זה החלק התיאורטי שמבין את הבסיס. חשוב להבהיר שזה מודל שונה לחלוטין מהמודל הרגיל.

**חלק ב' – התבוננות וחשיבה משותפת | זמן: 30 דקות**

במהלך החלק הזה של היחידה נעבור בין הדמויות שמנהיגות את השבט בהיעדר כוח אדם בוגר וה**יחסים שלהם/ן** מול מלווה/ת השבט. ננסה להבין את המורכבות וההזדמנות.

**תחנה א' - המלווה/ת מול עצמו/ה | זמן: 10 דקות**

**שאלות מנחות**:

1. **איפה הגבול** בין מחויבות מקצועית לבין שמירה על הבריאות הנפשית שלי?
2. **איך אני אדע** שאני במצב טוב ומתפקד/ת טוב בתפקיד הזה?
3. **מה המטרות האישיות שלי** מהתמודדות עם מצב כזה - מה אני רוצה ללמוד או להשיג?

**עבודה אישית**: זמן לחשיבה עמוקה וכתיבה אישית (5 דקות)

**רגע של שקט**: דקת שקט לעיכול המחשבות (1 דקות)

**שיתוף בזוגות**: שיתוף עדין של התובנות (3 דקות)

**תחנה ב' - המלווה/ת מול מרכזים/ות צעירים/ות | זמן: 10 דקות**

**שאלות מנחות**:

1. **איפה הגבול** בין ליווי התפתחותי למרכזים/ות הצעירים/ות לבין "לעשות במקומם/ן"?
2. **מה היעדים הריאליים** שאני יכול/ה לשאוף אליהם עם מרכזים/ות צעירים/ות במהלך השנה?
3. **איך אני שומר/ת** על כבודם/ן ותחושת השותפות שלהם/ן גם כשאני צריך/ה להיות יותר מעורב/ת?

**עבודה אישית**: כל אחד/ת כותב/ת תשובה קצרה לכל שאלה (3 דקות) **שיתוף בזוגות**: שיתוף התובנות בזוגות (5 דקות)

**תחנה ג' - המלווה/ת מול דרג המתנדב | זמן: 10 דקות**

**שאלות מנחות**:

1. **מה אני יכול/ה לצפות** מדרג המתנדבים/ות ומה לא - איפה הגבולות של האחריות שלהם/ן?
2. **איך אני מגדיר/ה את התפקיד שלהם/ן** בצורה שתהיה ברורה וביצועית אבל לא מעמיסה?
3. **איזה יעדים ריאליים** יש לי מהעבודה עם המתנדבים/ות לאורך השנה?

**עבודה אישית**: חשיבה וכתיבה אישית (4 דקות) **שיתוף בזוגות**: שיתוף המחשבות והתובנות (5 דקות)

**למדריך/ה**: שלוש התחנות הן הליבה של היחידה. חשוב לתת זמן אמיתי לחשיבה אישית ולא לדחוף לשיתוף מהיר.

**עזרים**: דפי שאלות מנחות נפרדים

**חלק ג' - השראה | זמן: 15 דקות**

נקרא יחד קטעים מרכזיים מתוך תפיסת הליווי בהיעדר כוח אדם בוגר. נתמקד בחלקים הבאים:

**העקרונות המנחים**: שרידות לפני צמיחה, הנמלה הכבדה, תמיכה אינטנסיבית, ציפיות ריאליות

**ההבדל בין שני המצבים**: ללא מרכזים/ות בוגרים/ות כלל מול מחסור חלקי

**מטאפורת הנמלה והציפור המותאמת**: איך המלווה/ת עובד/ת בשני המישורים

**חשיבות הקהילה והמתנדבים/ות**: איך לרתם את הסביבה השבטית

נעבור על הנקודות המרכזיות ונשאל:

* איזה חלק מהתפיסה מדבר אליכם/ן הכי הרבה?
* איפה אתם/ן רואים/ות את עצמכם/ן בתיאור הזה?
* מה בתפיסה מפתיע אתכם/ן או שונה ממה שחשבתם?

**הסבר מילולי**: נבאר כיצד התפיסה הזו שונה מגישות מסורתיות לליווי ומה היא מציעה כחלופה.

נכין רשימה של הנקודות המרכזיות שהכי עניינו את הקבוצה.

**למדריך/ה**: זה החלק שמציג את הבסיס התיאורטי והחזון של הגישה החדשה.

**עזרים**: עותקים של תפיסת הליווי, לוח מחיק

**חלק ד' – דיון בשאלה | זמן: 15 דקות**

* מה ההזדמנות ללוות שבט בהיעדר כוח אדם בוגר/ת?
* ממה את/ה הכי חושש/ת שיקרה אם תתחיל להחיל את מה שלמדת היום - למה זה מפחיד אותך?
* איזה כישורים הם הכי חסרים לך כמלווה/ת במצב הזה, ומה את/ה עושה/ה בפועל כדי לרכוש אותם?
* מה המחויבות שלנו כצוות הנהגה להמשיך את הקיום של השבטים גם בהיעדר כוח אדם?